Zadeva: 010-119/2023-3150-1

**Uporabniki oddaljenega dostopa v državno komunikacijsko omrežje HKOM**

Datum: 5. 9. 2023

**Zadeva: Oprostitev plačila stroškov uporabe storitev centralnega informacijsko**

**komunikacijskega sistema**

Obveščamo vas, da je 2. 9. 2023 začel vejati Zakona o interventnih ukrepih za odpravo posledic poplav in zemeljskih plazov iz avgusta 2023 (ZIUOPZP) (Uradni list, št. 95/2023), s katerim so uporabniki storitev HKOM, ki po 74. a členu Zakona o državni upravi storitev pridobijo in uporabljajo proti plačilu, oproščeni plačila stroškov uporabe storitev HKOM za čas od 4. avgusta do 31. decembra 2023.

Do oprostitve ste upravičeni tisti uporabniki, katerim je bilo premično ali nepremično premoženje poškodovano ali uničeno v poplavah in plazovih, kot to opredeljuje ZIUOPZP.

V kolikor ste žal utrpeli tovrstno škodo, ste do oprostitve upravičeni. Ker pa Ministrstvo za digitalno preobrazbo ne razpolaga z informacijo o vašem gmotnem stanju, vas vljudno naprošamo, da nam pošljete izjavo, s katero se izrekate o nastali škodi (izjavo opremite s sklicem na številko 010-119/2023-3150). Na podlagi podane izjave vam bomo stornirali račun za mesec avgust ter vas za obdobje upravičenosti oprostili plačila storitve.

S spoštovanjem,

Dr. Miroslav Kranjc

DRŽAVNI SEKRETAR